Fyrsta stiklan kom út í gær , en þar sjáum við Damon við ófriðlegar aðstæður uppi á Kínamúrnum og það er greinilegt að stríð er í vændum . Sprengingar , skrímsli og fleira , á þeim tíma í Kína þegar veggurinn mikli var í byggingu . Myndin er byggð á sögu Max Brooks og Thomas Tull , og annar handritshöfundur er Tony Gilroy , sem hefur lengi unnið með Damon . „ Myndin gerist fyrir um 1.000 árum síðan . Myndin er í kjarnann búningamynd og spennumynd , “ sagði leikstjórinn í samtali við Entertainment Weekly . „ Hið ævintýralega spilar þó stóra rullu útaf skrímslunum . En það sem gerir myndina einstaka er að skrímslin eru ævaforn kínversk skrímsli . Við viljum að fólk upplifi atburðina eins og þeir hafi raunverulega gerst . Að skrímslunum undanskildum , þá er allt annað í myndinni stutt vísindalegum eða sögulegum rannsóknum . “ Myndin kemur í bíó hér á landi 24. febrúar nk . Kíktu á stikluna hér fyrir neðan og plakatið þar fyrir neðan . Með önnur helstu hlutverk fara Willem Dafoe , Tian Jing , Eddie Peng , Andy Lau og Pedro Pascal .